cometadata/datacite-titles-descriptions-related-identifiers huggingface dataset:
DOI: 10.14457/cu.the.2012.1423
title: การหล่อแบบเจลของแมกนีเซียมอะลูมิเนตสปิเนล

description: งานวิจัยนี้มุ่งเน้นทำการศึกษาอิทธิพลของสภาวะการหล่อแบบเจลด้วยระบบที่ใช้สารก่อเจลที่มีความเป็นพิษต่ำ เพื่อขึ้นรูปชิ้นงานแมกนีเซียมอะลูมิเนตสปิเนล งานวิจัยเริ่มจากการสังเคราะห์ผงแมกนิเซียมอะลูมิเนตสปิเนลบริสุทธิ์จากผงอะลูมินาและผงแมกนิเซียมไฮดรอกไซด์ ด้วยวิธีการทำปฏิกิริยาที่สภาวะของแข็ง ที่อุณหภูมิ 1300 องศาเซลเซียส เป็นเวลา 2 ชั่วโมง ผงสปิเนลที่สังเคราะห์ได้จะถูกนำมาขึ้นรูปด้วยวิธีหล่อแบบเจลซึ่งแยกศึกษาเป็น 2 ระบบ ได้แก่ การใช้อาการ์เป็นสารก่อเจล และการใช้ไฮดรอกซีเมทาคริเลต (2-Hydroxyethyl methacrylate ; HEMA) เป็นสารก่อเจล โดยทั้งสองระบบใช้เกลือแอมโมเนียของกรดพอลิเมทอคริลิคเป็นสารช่วยกระจายตัวของอนุภาค จากการศึกษาพบว่า การเติมสารช่วยกระจายตัวในปริมาณร้อยละ 1 โดยน้ำหนักจะช่วยพัฒนาให้อนุภาคในสารแขวนลอยมีการกระจายตัวที่ดี ในระบบที่ใช้อาการ์เป็นสารก่อเจลนั้น เมื่อใช้อาการ์ในปริมาณร้อยละ 2 โดยปริมาตร สเลอร์รีมีพฤติกรรมการไหลตัวที่ดี ชิ้นงานดิบที่ได้จากการหล่อแบบเจลมีความหนาแน่นร้อยละ 40 เทียบกับความหนาแน่นทางทฤษฎี และมีความแข็งแรงดัดโค้ง 786 กิโลพาสคาล สำหรับระบบที่ใช้ HEMA เป็นสารก่อเจลนั้น มีความจำเป็นต้องเตรียมสารแขวนลอยในสภาวะที่เป็นด่าง จากการศึกษาพบว่า HEMA มีสมบัติช่วยกระจายลอยตัวของอนุภาคในระบบ ส่งผลให้ solid loading พัฒนาขึ้นเป็นร้อยละ 47 โดยปริมาตร ชิ้นงานดิบที่ใช้ HEMA ปริมาณร้อยละ 11 โดยน้ำหนัก จะมีความหนาแน่นร้อยละ 45 เทียบกับความหนาแน่นทางทฤษฎี และความแข็งแรงดัด 1075 กิโลพาสคาล โดยเมื่อเพิ่มปริมาณ HEMA แก่ระบบ ความหนาแน่นและความแข็งแรงของชิ้นงานดิบที่ได้ก็จะเพิ่มขึ้น อย่างไรก็ตาม เมื่อปริมาณ HEMA มากกว่าร้อยละ 11 โดยน้ำหนัก ชิ้นงานดิบจะเกิดปัญหาการหลุดร่อนที่ผิวหน้า อันเป็นผลเนื่องมาจาก HEMA ส่วนเกินแยกตัวจากอนุภาคสปิเนล
DOI: 10.14457/cu.the.2012.1424
title: การก่อเกิดและการควบคุมไบโอฟิล์มของ Vibrio parahaemolyticus บนผิวเหล็กกล้าไร้สนิม

description: งานวิจัยนี้ได้ทำการศึกษาการเกาะติด การเกิดไบโอฟิล์ม และการควบคุมไบโอฟิล์มที่เกิดขึ้นของ Vibrio parahaemolyticus ATCC 17802 DMST 21243 บนพื้นผิวเหล็กกล้าไร้สนิมที่มีเกรดและพื้นผิวแตกต่างกัน โดยเลือกใช้เหล็กกล้าไร้สนิม 3 เกรด (304, 316L และ 430) และ พื้นผิว 2 ชนิด (2B และ BA) พบว่า เหล็กกล้าไร้สนิมเกรด 316L มีความขรุขระมากที่สุด รองลงมาคือ เหล็กกล้าไร้สนิมเกรด 304 และ 430 ตามลำดับ และ เหล็กกล้าไร้สนิมพื้นผิว 2B มีความขรุขระมากกว่าพื้นผิว BA และในสารแขวนลอยเซลล์ความเข้มข้น 9 log CFU/ml เพียงแค่สัมผัส (0 นาที) ก็สามารถทำให้ V. parahaemolyticus เกาะติดบนแผ่น เหล็กกล้าไร้สนิมได้ โดยพบว่า V. parahaemolyticus สามารถเกาะติดบนแผ่นเหล็กกล้าไร้สนิมเกรด 316L ได้มากกว่าเหล็กกล้าไร้สนิมเกรด 304 และ 430 ตามลำดับ และ V. parahaemolyticus สามารถเกาะติดบนแผ่นเหล็กกล้าไร้สนิมพื้นผิว 2B ได้มากกว่า พื้นผิว BA ในขณะที่เมื่อพิจารณาการเพิ่มจำนวนและเกิดเป็นไบโอฟิล์ม พบว่า V. parahaemolyticus สามารถเพิ่มจำนวนบนแผ่นเหล็กกล้าไร้สนิมเกรด 430 ได้ดีกว่าเหล็กกล้าไร้สนิมเกรด 304 และ 316L ตามลำดับ และ V. parahaemolyticus สามารถเกาะติดและเพิ่มจำนวนบนแผ่นเหล็กกล้าไร้สนิมพื้นผิว 2B ได้มากกว่าพื้นผิว BA และภายใต้สภาวะที่ไม่ให้สารอาหารเพิ่ม V. parahaemolyticus ก็ยังสามารถอยู่รอด เจริญ และเพิ่มจำนวนบนแผ่นเหล็กกล้าไร้สนิมได้ ส่วนในการศึกษาประสิทธิภาพในการทำลายเซลล์ของ benzalkonium chloride พบว่า ในสารแขวนลอยเซลล์ความเข้มข้น 9 log CFU/ml นั้น benzalkonium chloride ที่ความเข้มข้น 0.02% สามารถทำลายเซลล์ V. parahaemolyticus ได้ทั้งหมดในทันทีที่สัมผัส และในการทดสอบประสิทธิภาพของ benzalkonium chloride ในการทำลายไบโอฟิล์มของ V. parahaemolyticus บนพื้นผิวเหล็กกล้าไร้สนิมที่มีเกรดและพื้นผิวแตกต่างกัน พบว่า ที่ความเข้มข้นที่เท่ากัน benzalkonium chloride สามารถทำลายเซลล์ V. parahaemolyticus บนแผ่นเหล็กกล้าไร้สนิมเกรด 430 ได้ในระยะเวลาที่สั้นกว่าเหล็กกล้าไร้สนิมเกรด 304 และ 316L ตามลำดับ และสามารถทำลายเซลล์ V. parahaemolyticus บนแผ่นเหล็กกล้าไร้สนิมเกรด 304 พื้นผิว BA ได้ในระยะเวลาที่สั้นกว่าเหล็กกล้าไร้สนิมพื้นผิว 2B
DOI: 10.14457/cu.the.2012.1425
title: ไพโรไลซิสน้ำมันหล่อลื่นใช้แล้วเป็นเชื้อเพลิงเหลวบนตัวเร่งปฏิกิริยาเอฟซีซีในเครื่องปฏิกรณ์แบบต่อเนื่อง

description: งานวิจัยนี้ศึกษาไพโลซิสน้ำมันหล่อลื่นใช้แล้วเป็นเชื้อเพลิงเหลวบนตัวเร่งปฏิกิริยาเอฟซีซี ในเครื่องปฏิกรณ์แบบต่อเนื่องขนาด 1250 มิลลิลิตร เพื่อศึกษาตัวแปรต่าง ๆ ได้แก่ อุณหภูมิ 380-420 องศาเซลเซียส อัตราการไหลเข้าของสารตั้งต้น 2-4 กรัมต่อนาที และปริมาณตัวเร่งปฏิกิริยาร้อยละ 1-5 โดยน้ำหนัก ที่มีอิทธิพลต่อร้อยละผลได้ของผลิตภัณฑ์น้ำมัน และหาร้อยละผลได้ของผลิตภัณฑ์และองค์ประกอบที่เหมาะสม ผลิตภัณฑ์น้ำมันที่ได้นำไปวิเคราะห์ค่าการกระจายตัวของผลิตภัณฑ์ด้วยเครื่องแก๊สโครมาโทกราฟจำลองการกลั่น (Simulated distillation gas chromatograph) พบว่าภาวะที่เหมาะสมที่ใช้ในการไพโรไลซิสน้ำมันหล่อลื่นใช้แล้วเป็นเชื้อเพลิงเหลวบนตัวเร่งปฏิกิริยาเอฟซีซี คือ ที่อุณหภูมิ 420 องศาเซลเซียส อัตราการไหลเข้าของสารตั้งต้น 2 กรัมต่อนาที และปริมาณตัวเร่งปฏิกิริยาร้อยละ 4.09 โดยน้ำหนัก ได้ผลิตภัณฑ์น้ำมันร้อยละ 78.86 โดยน้ำหนัก ผลิตภัณฑ์แก๊สร้อยละ 12.17 โดยน้ำหนัก และมีปริมาณแนฟทาร้อยละ 29.73 โดยน้ำหนัก และปริมาณดีเซลร้อยละ 21.10 โดยน้ำหนัก
DOI: 10.14457/cu.the.2012.1426
title: ตัวเร่งปฏิกิริยาคอปเปอร์/ซิงก์ออกไซด์ที่เตรียมด้วยเทคนิคอัลตราโซนิกสเปรย์สำหรับการสังเคราะห์ไดเมทิลอีเทอร์

description: การสังเคราะห์ไดเมทิลอีเทอร์โดยตรงจากแก๊สสังเคราะห์บนตัวเร่งปฏิกิริยาแบบผสม Cu/ZnO-HZSM-5 กำลังได้รับความสนใจเป็นอย่างมาก ตัวเร่งปฏิกิริยาคอปเปอร์/ซิงก์ออกไซด์เตรียมด้วยเทคนิคอัลตราโซนิกสเปรย์โดยใช้คอปเปอร์ไนเตรต ซิงก์ไนเตรต แอมโมเนียมคาร์บอเนตเป็นสารตั้งต้น และผสมทางกายภาพกับซีโอไลต์ HZSM-5 งานวิจัยนี้ได้ศึกษาผลของความเข้มข้นของคอปเปอร์และซิงก์ไนเตรตที่เตรียมด้วยเทคนิคอัลตราโซนิกสเปรย์เปรียบเทียบกับตัวเร่งปฏิกิริยาที่เตรียมด้วยวิธีการตกตะกอนร่วม พิสูจน์เอกลักษณ์ของตัวเร่งปฏิกิริยาด้วย BET, EDX, XRD, SEM, TEM และ TPR ผลจากการทดลองพบว่าตัวเร่งปฏิกิริยา คอปเปอร์/ซิงก์ออกไซด์ที่เตรียมด้วยเทคนิคอัลตราโซนิกสเปรย์ มีสัณฐานวิทยาที่มีลักษณะคล้ายทรงกลม แบบแท่ง และแบบแผ่น มีขนาดอนุภาคเฉลี่ย 30-100 นาโนเมตร เมื่อทดสอบความว่องไวในการเกิดปฏิกิริยาเปรียบเทียบกับตัวเร่งปฏิกิริยาที่เตรียมด้วยวิธีการตกตะกอนร่วม พบว่าตัวเร่งปฏิกิริยาที่เตรียมด้วยเทคนิคอัลตราโซนิกสเปรย์มีความว่องไวในการเกิดปฏิกิริยาดีกว่า โดยตัวเร่งปฏิกิริยา 372CZH ให้ค่าร้อยละการเปลี่ยนของคาร์บอนมอนออกไซด์สูงสุด 28.9 และค่าร้อยละการเลือกเกิดไดเมทิลอีเทอร์ 85.2 ที่ภาวะในการทำปฏิกิริยาที่เหมาะสมคือ ความดัน 40 บาร์ อุณหภูมิ 170 องศาเซลเซียส อัตราการไหลของแก๊ส (CO/H₂/Ar = 48/48/4) 20 มิลลิลิตรต่อนาที ตัวทำละลายเมทานอล 40 มิลลิลิตร ตัวเร่งปฏิกิริยาที่อัตราส่วนโดยน้ำหนัก Cu/ZnO-HZSM-5 เท่ากับ 2:1
DOI: 10.14457/cu.the.2012.1427
title: ผลของตัวรองรับต่อกัมมันตภาพและเสถียรภาพของตัวเร่งปฏิกิริยาเชิงไฟฟ้าฐานแพลทินัมสำหรับปฏิกิริยารีดักชันของออกซิเจนในเซลล์เชื้อเพลิงพีอีเอ็ม

description: งานวิจัยนี้ศึกษาการเตรียมตัวเร่งปฏิกิริยาเชิงไฟฟ้าฐานแพลทินัมสำหรับปฏิกิริยารีดักชันของออกซิเจนในเซลล์เชื้อเพลิงพีอีเอ็ม โดยแบ่งการทำงานออกเป็น 2 ส่วน ส่วนแรกเป็นการศึกษาและเปรียบเทียบกัมมันตภาพและเสถียรภาพของตัวเร่งปฏิกิริยาเชิงไฟฟ้าฐานแพลทินัม 2 ชนิด บนตัวรองรับคาร์บอน (Carbon Vulcan XC72) คือ แพลทินัมแพลเลเดียม (Pt-Pd/C) และแพลทินัมโคบอลต์ (Pt-Co/C) โดยเปรียบเทียบกับแพลทินัม (Pt/C) โดยตัวเร่งปฏิกิริยาเหล่านี้ถูกเตรียมโดยวิธีแพร่ซึมและล่อผลึก เมื่อนำตัวเร่งปฏิกิริยาดังกล่าวไปทดสอบกัมมันตภาพในเซลล์เชื้อเพลิงเดี่ยว พบว่าตัวเร่งปฏิกิริยา Pt-Pd/C มีกัมมันตภาพสูงที่สุดคือให้ค่าความหนาแน่นกระแสไฟฟ้าที่ศักย์ไฟฟ้า 0.6 และ 0.9 โวลต์ เท่ากับ 469 และ 9.95 มิลลิแอมแปร์ต่อตารางเซนติเมตร ตามลำดับ และเมื่อทดสอบเสถียรภาพภายใต้ภาวะกรด (กรดซัลฟูริก 0.5 โมลต่อลิตร) พบว่าตัวเร่งปฏิกิริยา Pt-Pd/C มีเสถียรภาพดีที่สุด สำหรับงานในส่วนที่สองเป็นการนำตัวเร่งปฏิกิริยา Pt-Pd จากการศึกษาในส่วนแรกมาเปรียบเทียบกัมมันตภาพและเสถียรภาพบนตัวรองรับ 4 ชนิด คือคาร์บอนวัลแคน (C) Hicon black (HB) ท่อนาโนคาร์บอน (CNT) และไทเทเนียมไดออกไซด์ (TiO2) จากการทดสอบ กัมมันตภาพของตัวเร่งปฏิกิริยา Pt-Pd/C Pt-Pd/HB Pt-Pd/CNT และ Pt-Pd/TiO₂ พบว่าตัวเร่งปฏิกิริยาดังกล่าวให้ความหนาแน่นกระแสไฟฟ้าที่ 0.6 โวลต์เท่ากับ 469 474 443 และ 231 มิลลิแอมแปร์ต่อตารางเซนติเมตร ตามลำดับ เมื่อนำตัวเร่งปฏิกิริยาดังกล่าวมาทดสอบเสถียรภาพภายใต้ภาวะกรดจำนวน 1,000 รอบ พบว่าตัวเร่งปฏิกิริยา Pt-Pd/CNT มีอัตราการลดลงของพื้นที่ในการเกิดปฏิกิริยาน้อยที่สุด รองลงมาคือ Pt-Pd/HB Pt-Pd/C และ Pt-Pd/TiO₂ นอกจากนี้ยังพบว่าตัวเร่งปฏิกิริยา Pt-Pd บนตัวรองรับทั้ง 4 ชนิด มีวิถีการเกิดปฏิกิริยาออกซิเจนรีดักชันแบบ 4 อิเล็กตรอน
DOI: 10.14457/cu.the.2012.1428
title: เทคนิคคอลัมน์เจเนอเรชันสำหรับปัญหาการมอบหมายงานให้กับพนักงาน ที่มีการปรับดุลภาระงานและรายได้

description: ปัญหาการมอบหมายงานให้กับพนักงานสายการบินเป็นปัญหาการสร้างตารางปฏิบัติงานของพนักงานแต่ละคน ซึ่งประกอบไปด้วย คู่เที่ยวบิน กำหนดการฝึกซ้อม ตลอดจนวันหยุดของพนักงาน ภายใต้เงื่อนไขบังคับที่กำหนด โดยมีจุดประสงค์เพื่อให้มีค่าใช้จ่ายน้อยที่สุด ปัญหานี้มักจะเป็นปัญหาที่มีขนาดใหญ่เนื่องจากคู่เที่ยวบินของสายการบินและพนักงานการบินมีจำนวนมากและมีเงื่อนไขบังคับที่ซับซ้อน บทความวิจัยนี้เป็นการนำเสนอการแก้ปัญหาการมอบหมายงานให้พนักงานสายการบินโดยมีวัตถุประสงค์เพื่อปรับดุลรายได้และภาระงานของพนักงานแต่ละคนให้เท่าเทียมกันมากที่สุด โดยจะใช้รูปแบบเซตพาร์ทิชันนิ่งในการสร้างตัวแบบเชิงคณิตศาสตร์ และประยุกต์ใช้เทคนิคคอลัมน์เจเนอเรชันในการหาผลเฉลย นอกจากนี้ยังนำเสนอผลเฉลยเชิงตัวเลขและการวิเคราะห์ผลเฉลยโดยใช้ข้อมูลจากบริษัทการบินไทยเป็นกรณีศึกษา
DOI: 10.14457/cu.the.2012.1429
title: การสร้างแบบจำลองความสะท้อนแสงของผ้าไหมด้วยฟังก์ชันการกระจายความสะท้อนแสงสองทิศทาง

description: ในการสร้างภาพสามมิติของผ้าไหมที่มีความโดดเด่นที่ลักษณะความมันวาว จำเป็นต้องใช้แบบจำลองฟังก์ชันการกระจายความสะท้อนแสงสองทิศทาง (บีอาร์ดีเอฟ) โดยเฉพาะในการสร้างแสงเงาให้กับภาพผ้าไหม งานวิจัยนี้จึงได้ทำการศึกษาการสะท้อนแสงของผ้าไหมลายขัดธรรมดาเพื่อสร้างแบบจำลองประมาณค่าความสะท้อนแสงของผ้าไหม โดยใช้ข้อมูลค่าบีอาร์ดีเอฟที่ได้จากการวัดด้วยเครื่องโกนิโอสเปคทรอโฟโตมิเตอร์ พบว่าการสะท้อนแสงของผ้าไหมเป็นการสะท้อนแสงแบบผสมที่มีลักษณะการสะท้อนแสงแบบพิเศษร่วมอยู่ด้วยคือ การสะท้อนแสงกล้าแบบออฟสเปคคูลาร์ และการสะท้อนแสงแบบย้อนกลับ จากนั้นจึงเปรียบเทียบค่าบีอาร์ดีเอฟที่ได้จากการวัดกับค่าบีอาร์ดีเอฟที่ได้จากการคำนวณด้วยแบบจำลองที่มีอยู่ โดยเลือกใช้แบบจำลองของฟอง แบบจำลองของวาร์ด แบบจำลองของวาร์ด-ดูเออร์ แบบจำลองของบลินน์-ฟอง แบบจำลองของคุก-ทอร์เรนซ์ และแบบจำลองของออเรน-นายาร์ โดยการหาค่าพารามิเตอร์ที่เหมาะสมด้วยขั้นตอนวิธีเชิงพันธุกรรม พบว่าแบบจำลองของวาร์ดให้ค่าความผิดพลาดน้อยที่สุด (Emin) จึงใช้แบบจำลองของวาร์ดเป็นต้นแบบและทำการปรับปรุงสมการแบบจำลองของวาร์ดในส่วนของการสะท้อนแสงฟุ้งโดยการเพิ่มพารามิเตอร์ซึ่งควบคุมการกระจายตัวของแสงฟุ้ง ทำให้แบบจำลองที่นำเสนอมีค่าความผิดพลาดน้อยที่สุดเมื่อเปรียบเทียบกับแบบจำลองที่มีอยู่ทั้งหมด และการสะท้อนแสงของผ้าไหมได้ถูกจำลองขึ้นโดยใช้แบบจำลองที่นำเสนอ
DOI: 10.14457/cu.the.2012.1430
title: ความคุ้มค่าของการคัดกรองแอลบูมินปริมาณน้อยในปัสสาวะ (microalbuminuria) ในผู้ป่วยเบาหวานชนิดที่ 2

description: เบาหวานเป็นสาเหตุที่พบมากที่สุดของโรคไตระยะสุดท้ายที่จำเป็นต้องได้รับการบำบัดทดแทนไต ส่งผลกระทบต่อค่ารักษาและคุณภาพชีวิตของผู้ป่วย การคัดกรอง microalbuminuria และให้การรักษาช่วยชะลอการเกิดโรคไตระยะสุดท้ายได้ การศึกษานี้เป็นการประเมินทางเศรษฐศาสตร์ของการคัดกรอง microalbuminuria ด้วยแถบจุ่มปัสสาวะ และการตรวจหาอัตราส่วนของแอลบูมินต่อครีเอตินีนในปัสสาวะเปรียบเทียบกับการไม่คัดกรอง ทั้งนี้ การประเมินต้นทุน-ผลได้ทำในมุมมองของผู้จ่ายเงิน และต้นทุน-ประสิทธิผลทำในมุมมองของสังคม โดยการจำลองการคัดกรองผู้ป่วยเบาหวานชนิดที่ 2 อายุ 45 ปี จำนวน 10,000 คน ผู้ที่ผลคัดกรองเป็นลบจะได้รับการคัดกรองทุกปีเป็นเวลา 30 ปี ผู้ป่วยที่การคัดกรองให้ผลบวกในแต่ละปีจะเข้าสู่แบบจำลอง Markov การคำนวณต้นทุนและผลลัพธ์ใช้อัตราลดที่ร้อยละ 3 ต่อปี ผลการศึกษาพบว่าการประเมินต้นทุน-ประสิทธิผลในมุมมองของสังคมมีต้นทุนส่วนที่เพิ่มต่อปีสุขภาวะเป็นจำนวนเงิน 3,035.44 บาทจากการใช้แถบจุ่มปัสสาวะ และเป็นจำนวนเงิน 4,938.06 บาทต่อปีสุขภาวะเมื่อใช้วิธีตรวจหาอัตราส่วนของแอลบูมินต่อครีเอตินีน ซึ่งน้อยกว่า 1 เท่าของของผลิตภัณฑ์มวลรวมในประเทศต่อหัวประชากร ในขณะที่มูลค่าปัจจุบันสุทธิจากการประเมินต้นทุน-ผลได้ในมุมมองของผู้จ่ายเงินเป็นเงิน -11,746,045.98 บาท และการตรวจหาอัตราส่วนของแอลบูมินต่อครีเอตินีนในปัสสาวะเป็นจำนวนเงิน -18,914,483.25 บาท ซึ่งไม่สามารถประหยัดงบประมาณที่ต้องใช้ในการรักษาโรคในอนาคตลงได้ สรุปผลการศึกษาได้ว่าการคัดกรอง microalbuminuria ด้วยวิธีการประเมินต้นทุน-ประสิทธิผลในมุมมองของสังคมมีความคุ้มค่า เนื่องจากต้นทุนที่ต้องจ่ายต่อปีสุขภาวะน้อยกว่าศักยภาพทางเศรษฐกิจของประเทศตามเกณฑ์ขององค์การอนามัยโลก ทั้งนี้ ผู้กำหนดนโยบายควรบรรจุการคัดกรอง microalbuminuria ไว้ในชุดสิทธิประโยชน์สำหรับผู้ป่วยเบาหวานต่อไป
DOI: 10.14457/cu.the.2012.1431
title: การเมืองในการกำหนดนโยบายระดับท้องถิ่น : กรณีศึกษา การกำหนดงบประมาณรายจ่ายของเทศบาลนครนนทบุรี และ เทศบาลนครปากเกร็ด

description: การวิจัยนี้มีวัตถุประสงค์เพื่อศึกษา (1) กระบวนการจัดทำงบประมาณรายจ่ายของเทศบาลนครนนทบุรี และ เทศบาลนครปากเกร็ด รวมทั้งตัวแสดงหลักในกระบวนการจัดทำงบประมาณรายจ่าย (2) บทบาทของสมาชิกสภาเทศบาลในกระบวนการกำหนดงบประมาณรายจ่ายของเทศบาลนครนนทบุรี และ เทศบาลนครปากเกร็ด (3) เปรียบเทียบความเหมือนและความต่างในกระบวนการจัดทำงบประมาณรายจ่ายของสองเทศบาล วิธีการดำเนินการวิจัย เป็นการวิจัยเชิงคุณภาพโดยสัมภาษณ์แบบเจาะลึก (In-depth Interview) มีการเลือกสุ่มตัวอย่างประชากรเป้าหมายแบบเจาะจง (Purposive Sampling) โดยสัมภาษณ์ผู้ให้ข้อมูลสำคัญ (Key Informants) ที่มีส่วนเกี่ยวข้องกับกระบวนการกำหนดงบประมาณ ประกอบด้วยประชากรเป้าหมาย 3 กลุ่ม คือ (1) ฝ่ายบริหารเทศบาล คือ ข้าราชการการเมือง และ ข้าราชการประจำระดับหัวหน้างาน (2) ฝ่ายสภาเทศบาล (3) กลุ่มตัวแทนประชาชน เช่น คณะกรรมการชุมชน เป็นต้น ผลการวิจัยพบว่า (1) กระบวนการจัดทำงบประมาณรายจ่ายของเทศบาลนครนนทบุรีเริ่มด้วยการทำประชาคมเมืองจากนั้นจึงเข้าสู่กระบวนการตัดสินใจ โดยในการตัดสินใจจัดสรรงบประมาณขึ้นกับฝ่ายบริหาร ส่วนเทศบาลนครปากเกร็ด เริ่มด้วยการอบรมจัดทำแผนจากนั้นจึงทำแผนชุมชนและประชาคมเมือง ส่วนขั้นการตัดสินใจจัดสรรงบประมาณขึ้นกับฝ่ายบริหาร (2) บทบาทของสมาชิกสภาทั้งสองเทศบาลในการกำหนดงบประมาณเหมือนกัน คือ สมาชิกสภาเทศบาลทั้งสองเทศบาลไม่แสดงบทบาทอำนาจหน้าที่ตามกฎเกณฑ์ แต่มีการประชุมนอกรอบเพื่อต่อรองงบประมาณ และ (3) กระบวนการจัดทำงบประมาณรายจ่ายของสองเทศบาลแตกต่างกันในด้านขั้นตอน แต่ตัวแสดงหลักที่มีอำนาจในการตัดสินใจเหมือนกัน คือ ฝ่ายบริหาร
DOI: 10.17632/xy694xmg8k.1
title: Data for: A Poro-Hyper-Viscoelastic Rate-Dependent Constitutive Modeling for the Analysis of Brain Tissues
DOI: 10.5281/zenodo.3491087
title: TAIR functional annotation data

description: Quarterly release of curated gene function data for Arabidopsis thaliana from The Arabidopsis Information Resource (www.arabidopsis.org) The contents of the compressed archive include the following files which are described in detail in the included README file. <br> 1.ATH_GO_GOSLIM.txt.gz<br> This document is a tab-delimited file containing GO annotations for Arabidopsis genes annotated by TAIR and TIGR with terms from the Gene Ontology Consortium controlled vocabularies (see www.geneontology.org). This file includes an updated set of literature based annotations and &gt;40,000 electronic annotations based upon matches to INTERPRO domains supplied by Nicola Mulder from SWISS PROT/INTERPRO. Please cite this paper when using TAIR's GO annotations in your research: Berardini, TZ, Mundodi, S, Reiser, L, Huala, E, Garcia-Hernandez, M, Zhang, P, Mueller, LM, Yoon, J, Doyle, A, Lander, G, Moseyko, N, Yoo, D, Xu, I, Zoeckler, B, Montoya, M, Miller, N, Weems, D, and Rhee, SY (2004) Functional annotation of the Arabidopsis genome using controlled vocabularies. Plant Physiol. 135(2):1-11. <br> 2.gene_aliases_yyyymmdd.txt(.gz)<br> This file lists alternative names for each gene. <br> 3.Locus_Germplasm_Phenotype_yyyymmdd.txt.gz<br> This file contains links between loci, germplasms, and phenotypes. <br> <br> 4.Locus_Published_yyyymmdd.txt.gz<br> This file contains links between loci and publications. <br> <br> 5.po_temporal_gene_arabidopsis_tair.assoc.gz<br> po_anatomy_gene_arabidopsis_tair.assoc.gz<br> These two files are tab-delimited files. Each contains the <br> set of literature-based annotations of Arabidopsis genes and loci annotated at TAIR to the terms from the Plant Ontology developed by the Plant Ontology Consortium (POC, www.plantontology.org). <br> 6.TAIR10 or ARAPORT11_functional_descriptions_yyyymmdd.txt(.gz)<br> This file contains functional descriptions for gene models included in either the TAIR 10 or as of 20170630 the Araport11 genome release. TAIR10/Araport11 refers to the version of the genome annotation.<br>
description: {"references": ["Berardini, TZ, Mundodi, S, Reiser, L, Huala, E, Garcia-Hernandez, M, Zhang, P, Mueller, LM, Yoon, J, Doyle, A, Lander, G, Moseyko, N, Yoo, D, Xu, I, Zoeckler, B, Montoya, M, Miller, N, Weems, D, and Rhee, SY (2004) Functional annotation of the Arabidopsis genome using controlled vocabularies. Plant Physiol. 135(2):1-11. DOI:10.1104/pp.104.040071", "Huala E, Dickerman AW, Garcia-Hernandez M, Weems D, Reiser L, LaFond F, Hanley D, Kiphart D, Zhuang M, Huang W, Mueller LA, Bhattacharyya D, Bhaya D, Sobral BW, Beavis W, Meinke DW, Town CD, Somerville C, Rhee SY. The Arabidopsis Information Resource (TAIR): a comprehensive database and web-based information retrieval, analysis, and visualization system for a model plant. Nucleic Acids Res. 2001 Jan 1;29(1):102-5. PubMed PMID: 11125061; PubMed Central PMCID: PMC29827."]}
DOI: 10.14457/cu.the.2012.1432
title: การพัฒนาระบบการหาตำแหน่งวัตถุด้วยระบบเครือข่ายเซ็นเซอร์ไร้สายโดยใช้โปรโตคอลซิกบี

description: วิทยานิพนธ์นี้พัฒนาเครื่องมือสำหรับการค้นหาตำแหน่งวัตถุแบบภายในอาคารซึ่งระบบมีประโยชน์สำหรับผู้ใช้งานในแง่ของการค้นหาและตอบตำแหน่งวัตถุแบบพิกัดและแสดงผลออกทางแผนภาพจำลองได้อย่างทันการณ์ โดยหลักการคือ ผู้วิจัยเก็บค่าความแรงสัญญาณ(RSSI)ที่วัดได้จากการสื่อสารของอุปกรณ์ซิกบีที่เกิดขึ้นระหว่างโหนดตัวส่งกับโหนดตัวรับผ่านคลื่นสัญญาณวิทยุ และนำค่าสัญญาณมาคำนวณหาตำแหน่งของวัตถุด้วยอัลกอริทึม Maximum Likelihood และ Min-Max เพื่อให้ได้พิกัดตำแหน่งแกน X และแกน Y จากนั้นจะทำการเปรียบเทียบความแม่นยำระหว่างผลการหาตำแหน่งทั้งอัลกอริทึม Maximum Likelihood และ Min-Max กับอัลกอริทึมของบริษัทผู้ผลิตชุดพัฒนา ซึ่งเป็นโปรแกรมสำเร็จรูป ผู้วิจัยทำการทดลองแบบภายในและภายนอกอาคารด้วยการวางโหนดตัวส่งให้อยู่ในระยะทำการสูงสุดของอุปกรณ์คือ ระยะที่ไม่เกิน 10 เมตร ผลที่ได้คือ แบบภายนอกอาคารอัลกอริทึม Maximum Likelihood มีความแม่นยำในการตอบตำแหน่งมากที่สุด พิจารณาจากค่าความผิดพลาดเฉลี่ยน้อยสุดเท่ากับ 0.81 เมตรและแบบภายในอาคารอัลกอริทึม Min-Max มีค่าความผิดพลาดเฉลี่ยเท่ากับ 1.53 เมตร การค้นหาแบบภายนอกอาคารมีความแม่นยำกว่าแบบภายในอาคาร เนื่องมาจากแบบภายในมีสิ่งรบกวนต่อสัญญาณมากกว่าแบบภายนอกอาคารจึงเป็นเหตุให้ค่าสัญญาณที่ได้รับคลาดเคลื่อนไปจากค่าสัญญาณจริง เมื่อนำสัญญาณมาคำนวณหาตำแหน่งย่อมส่งผลต่อความคลาดเคลื่อนในการตอบพิกัดของวัตถุด้วย
DOI: 10.14457/cu.the.2012.1433
title: การตอบสนองของปัญญาชนอีสานต่อการเมืองไทยในระบอบประชาธิปไตย พ.ศ. 2475-2500

description: วิทยานิพนธ์ฉบับนี้มุ่งศึกษาถึงลักษณะการตอบสนองของปัญญาชนอีสานที่มีต่อการเมืองไทยภายใต้ระบอบประชาธิปไตยที่ถูกสถาปนาขึ้นภายหลังการเปลี่ยนแปลงการปกครองใน พ.ศ. 2475 จนกระทั่งถึง พ.ศ. 2500 ความสนใจทางการเมืองของปัญญาชนอีสาน มีตั้งแต่ก่อนการเปลี่ยนแปลงการปกครอง พ.ศ.2475 เห็นได้จากการแสดงออกของกลุ่มข้าราชการท้องถิ่น พระสงฆ์ และราษฎรทั่วไป ซึ่งมีทั้งในเชิงสนับสนุนและต่อต้านต่อรัฐสมบูรณาญาสิทธิราชย์ผ่านทางข้อเขียน การเทศนา และการกบฏ ภายหลังการเปลี่ยนแปลงการปกครอง พ.ศ.2475 ความสนใจนั้นก็ยิ่งเด่นชัดขึ้น ปัญญาชนอีสานตอบสนองต่อระบอบประชาธิปไตยใน 2 แนวทาง คือ 1. การสนับสนุนระบอบประชาธิปไตย ด้วยการเผยแพร่ความรู้เกี่ยวกับระบอบการปกครองแบบใหม่และการเข้าไปมีส่วนร่วมในการเมืองระบอบรัฐธรรมนูญผ่านการเลือกตั้ง 2. การต่อต้านระบอบประชาธิปไตย ในกรณีกบฏบวรเดชและกบฏผู้มีบุญ ในช่วงสงครามโลกครั้งที่ 2 ปัญญาชนอีสานได้เข้าไปมีส่วนร่วมในขบวนการเสรีไทยต่อต้านรัฐบาล หลังจากนั้นปัญญาชนเหล่านี้ได้มีบทบาทสำคัญในการจัดตั้งพรรคการเมืองทั้งในแนวทางอนุรักษ์นิยมและสังคมนิยมเพื่อเคลื่อนไหวในระบบรัฐสภา และมีบทบาทเด่นชัดในการแสดงความคิดเห็นและเคลื่อนไหวนอกระบบรัฐสภา ปัญญาชนกลุ่มต่อต้านรัฐบาลและมีแนวคิดสังคมนิยมหลายคนถูกปราบปรามเป็นผลให้ต้องลดบทบาทลงในที่สุด
DOI: 10.14457/cu.the.2012.1434
title: การบริหารความเสี่ยงในห้องสมุดมหาวิทยาลัย

description: การวิจัยครั้งนี้มีวัตถุประสงค์เพื่อศึกษา การบริหารความเสี่ยงในห้องสมุดมหาวิทยาลัยในด้านวัตถุประสงค์ ผู้รับผิดชอบประเภทของความเสี่ยง และกระบวนการบริหารความเสี่ยงรวมทั้งปัญหาในการบริหารความเสี่ยงในห้องสมุดมหาวิทยาลัยการวิจัยครั้งนี้เป็นการวิจัยเชิงสำรวจ โดยใช้แบบสอบถามเป็นเครื่องมือในการเก็บรวบรวมข้อมูลจากผู้บริหารห้องสมุดที่ดำรงตำแหน่งผู้อำนวยการ หัวหน้าห้องสมุด หรือผู้มีหน้าที่รับผิดชอบหลักในการบริหารความเสี่ยง รวมทั้งสิ้น 101 คน ได้รับแบบสอบถามคืนมาจำนวน 93 ชุด (ร้อยละ 92.08)ผลการวิจัยพบว่า ห้องสมุดมหาวิทยาลัยส่วนใหญ่ มีการบริหารความเสี่ยงเพื่อให้สอดคล้อง กับนโยบายการบริหารความเสี่ยงของมหาวิทยาลัย มีคณะกรรมการบริหารความเสี่ยงเป็น ผู้รับผิดชอบการบริหารความเสี่ยง และมีการระบุความเสี่ยงและปัจจัยเสี่ยง ตามกระบวนการบริหารความเสี่ยง สำหรับประเภทของความเสี่ยง พบว่า ห้องสมุดมหาวิทยาลัยประสบความเสี่ยงในระดับปานกลางและระดับน้อย โดยความเสี่ยงที่มีค่าเฉลี่ยสูงสุดคือ ความเสี่ยงด้านการดำเนินงาน ส่วนปัญหาในการบริหารความเสี่ยง พบว่า ห้องสมุดมหาวิทยาลัยประสบปัญหาในระดับปานกลางและระดับน้อย โดยปัญหาที่มีค่าเฉลี่ยสูงสุด คือ ความรู้ความเข้าใจเรื่องการบริหารความเสี่ยงของบุคลากรยังมีไม่เพียงพอ
DOI: 10.14457/cu.the.2012.1435
title: ขบวนการคอมมิวนิสต์ในเวียดนาม ค.ศ.1945-1975

description: วิทยานิพนธ์ฉบับนี้มีจุดประสงค์เพื่อศึกษาพัฒนาการของขบวนการคอมมิวนิสต์เวียดนามระหว่าง ค.ศ. 1945-1975 ซึ่งเป็นช่วงเวลาแห่งการสถาปนาอำนาจในการปกครองเวียดนามที่คงอยู่มาจนถึงปัจจุบัน โดยเน้นการวิเคราะห์ปัจจัยที่ทำให้ขบวนการคอมมิวนิสต์ประสบความสำเร็จและปัจจัยที่ทำให้ชาวเวียดนามสนับสนุนขบวนการคอมมิวนิสต์ ตลอดจนพัฒนาการทางประวัติศาสตร์ของเวียดนามภายใต้การนำของขบวนการคอมมิวนิสต์ แม้ว่าจะมีงานศึกษาในเรื่องดังกล่าวโดยนักวิชาการตะวันตกศึกษาเป็นจำนวนหนึ่งแล้ว แต่งานศึกษาเหล่านั้นมักจะเน้นเรื่องสงครามหรือไม่ก็ต้องการที่จะศึกษาเพื่อทำความเข้าใจในสภาพสังคมและการปกครองของเวียดนามเท่านั้น และไม่ได้ให้น้ำหนักกับการดำเนินงานของขบวนการคอมมิวนิสต์ในกระบวนการสร้างชาติของเวียดนาม วิทยานิพนธ์ฉบับนี้จึงมุ่งเสนอการดำเนินงานของขบวนการคอมมิวนิสต์เวียดนามที่ศึกษาผ่านเอกสารของพรรคคอมมิวนิสต์ โดยเน้นการศึกษานโยบาย การดำเนินงาน และทัศนคติของพรรคคอมมิวนิสต์ที่เกี่ยวกับกระบวนการสร้างชาติและการทำสงคราม อันสะท้อนให้เห็นสภาพสังคมและการเมืองของเวียดนามในช่วง ค.ศ. 1945-1975
DOI: 10.14457/cu.the.2012.1437
title: การพัฒนากระบวนการเรียนรู้ของชุมชนเพื่อสร้างชุมชนแห่งความสุข

description: การวิจัยครั้งนี้เป็นการเป็นการพัฒนากระบวนการเรียนรู้ของชุมชน โดยใช้การวิจัยเชิงประยุกต์ (Applied research) ภายใต้หัวข้อ “การพัฒนากระบวนการเรียนรู้ของชุมชนเพื่อสร้างชุมชนแห่งความสุข” ผู้วิจัยได้พัฒนากระบวนการเรียนรู้ของชุมชน โดยมีวัตถุประสงค์ คือ 1) เพื่อวิเคราะห์สภาพและบริบทชุมชนตามองค์ประกอบของการเป็นชุมชนแห่งความสุข 2) เพื่อศึกษากระบวนการเรียนรู้ของชุมชนเพื่อสร้างชุมชนแห่งความสุข 3) เพื่อพัฒนากระบวนการเรียนรู้ของชุมชนเพื่อสร้างชุมชนแห่งความสุข โดยแบ่งการดำเนินการวิจัยเป็น 3 ขั้นตอนตามวัตถุประสงค์กับคนในชุมชนจากตำบลวังน้ำซับและตำบลวังหว้า อำเภอศรีประจันต์ จังหวัดสุพรรณบุรี จำนวนทั้งสิ้น 40 คน โดยใช้การวิเคราะห์และเปรียบผลการวิจัยเพื่อศึกษาและพัฒนากระบวนการเรียนรู้ของชุมชนเพื่อสร้างชุมชนแห่งความสุขจากการวิเคราะห์เนื้อหา และมีผลการวิจัยดังนี้ 1) สภาพและบริบทชุมชนตามองค์ประกอบของการเป็นชุมชนแห่งความสุขเกิดขึ้นจากภาครัฐเอาใจใส่ในเรื่องสวัสดิการและประกันสุขภาพ ทำให้คนในชุมชนเกิดความเกื้อกูลกันและพึ่งพากัน ตลอดจนอยู่อาศัยด้วยความเท่าเทียมเสมอภาคกันและการยึดมั่นในหลักธรรมาภิบาล ภาคส่วนท้องถิ่นมีการส่งเสริมให้ประชาชนหันมาทำเกษตรอินทรีย์ ส่งผลให้สิ่งแวดล้อมในชุมชนและประชาชนมีรายได้สูงขึ้นจนเกิดการรวมกลุ่มเป็นเครือข่ายชุมชนเพื่อรักษาคุณค่าวัฒนธรรมท้องถิ่น ส่วนภาคประชาชนร่วมกันสร้างการเรียนรู้จากกิจกรรมตามองค์ประกอบความสุขที่เข้ากับวิถีชีวิตและความเป็นอยู่ของคนในชุมชน 2) ผลการศึกษากระบวนการเรียนรู้ของชุมชนเพื่อสร้างชุมชนแห่งความสุข ประกอบด้วย การร่วมมือระหว่างภาครัฐ ภาคส่วนท้องถิ่น และภาคประชาชนด้วยกระบวนการที่หลากหลาย อาทิเช่น การประชาสัมพันธ์ผ่านผู้นำชุมชน วิทยุชุมชน การจัดกิจกรรมส่งเสริมการปลูกจิตสำนึกรักสิ่งแวดล้อม ตลอดจนการสร้างอาชีพและสืบทอดประเพณีท้องถิ่น นอกจากนี้ยังมีการใช้ศูนย์การเรียนรู้ประจำท้องถิ่นและห้องสมุดชุมชน ศาลาประชาคม รวมถึงการเรียนตามอัธยาศัย 3) การพัฒนากระบวนการเรียนรู้ของชุมชนเพื่อสร้างชุมชนแห่งความสุขที่พัฒนาขึ้นเสริมสร้างความรู้ เจตคติ และพฤติกรรมที่ส่งเสริมให้เกิดความสุขให้กับผู้ร่วมทดลองในระดับมากถึงมากที่สุด และพบว่ากระบวนการเรียนรู้ของชุมชนเพื่อสร้างชุมชนแห่งความสุข ประกอบด้วย 7 กระบวนการเรียนรู้ คือ การสร้างการตระหนักรู้ถึงความสำคัญของความสุขในชุมชน การสร้างบรรยากาศในการเรียนรู้เพื่อสร้างความสุขของคนในชุมชน การสำรวจและวิเคราะห์ปัญหาร่วมกันเพื่อสร้างความสุขของคนในชุมชน การกำหนดแผนและปฏิบัติการแก้ไขปัญหาร่วมกันเพื่อสร้างความสุขของคนในชุมชน การสาธิตและลงมือปฏิบัติร่วมกันเพื่อสร้างความสุขของคนในชุมชน การแลกเปลี่ยนและรับผลประโยชน์ความสุขร่วมกันของคนในชุมชน และการเปรียบเทียบและการประเมินผลความสุขร่วมกันของคนในชุมชน